Dr20

Dr20 on North Rail Oy:n (ennen Operail Finlandin) käytössä oleva dieselveturi. Veturit ovat General Electricin suunnittelemia ja turkkilaisen Tülomsaş-yhtiön valmistamia. Niiden mallimerkintä on PowerHaul PH37ACai. Kyseiset veturit ovat uudenveroisia, sillä alun perin niiden oli määrä mennä saksalaisen Heavy Haul Power Internationalin käyttöön. Veturit olivat varastoituna Cottbusissa Saksassa ennen niiden toimittamista tehtaalle Turkkiin muutostöitä varten. Ennen Suomeen saapumista vetureiden telit vaihdettiin leveäraiteisiksi ja vetureihin asennettiin suomalainen JKV-laitteisto.

Kaksi ensimmäistä veturia toimitettiin Hangon satamaan 23. kesäkuuta 2020. Veturit laivattiin Turkista Suomeen Gibraltarille rekisteröidyllä M/S Accum -aluksella. Kolme seuraavaa veturia toimitettiin Hangon satamaan 15. syyskuuta 2020. Seuraavat kaksi veturia saapuivat Hankoon 9. tammikuuta 2021 M/S Rochefort -aluksella. Viimeiset kaksi veturia toimitettiin Hangon satamaan 28. maaliskuuta 2021 M/S Aramis -aluksella.

Veturit tulivat alun perin Operail Finlandin käyttöön. Vetureille tehtiin Suomessa hyväksyntätestauksia ennen käyttöönottoa kaupallisessa liikenteessä. Kaupallinen liikenne aloitettiin 3. marraskuuta 2020 hiilikuljetuksissa Vainikkalan raja-asemalta Hangon Lappohjaan. Helmikuussa 2023 Dr20-veturit siirtyivät omistajanvaihdoksessa North Rail Oy:lle. Alkuvuodesta 2024 vetureihin lisättiin pidennetyt pakoputket veturien likaantumisen estämiseksi.

 Luettelo Dr20-vetureista 
 Numero EVN VKM Valmistustiedot Saapuminen Suomeenja nouto satamasta varikolle Huomioita Numero Vuosi 29008 92 10 2102 201⁠-⁠4 FIN⁠-⁠ORF TLMGE 004 2013  Entinen 92 80 1267 001⁠-⁠6 D⁠-⁠GETUK ja 92 88 0080 001⁠-⁠5.Saanut nimekseen Juha. 29009 92 10 2102 202⁠-⁠2 FIN⁠-⁠ORF TLMGE 005 2013  Entinen 92 80 1267 002⁠-⁠4 D⁠-⁠GETUK ja 92 88 0080 002⁠-⁠3. 29010 92 10 2102 203⁠-⁠0 FIN⁠-⁠ORF TLMGE 002 2013  Entinen 92 80 1267 003⁠-⁠2 D⁠-⁠GETUK.Saanut nimekseen Marjut. 29011 92 10 2102 204⁠-⁠8 FIN⁠-⁠ORF TLMGE 003 2013  Entinen 92 80 1267 004⁠-⁠0 D⁠-⁠GETUK. 29012 92 10 2102 205⁠-⁠5 FIN⁠-⁠ORF TLMGE 006 2014  Entinen 92 80 1267 005⁠-⁠7 D⁠-⁠GETUK. 29013 92 10 2102 206⁠-⁠3 FIN⁠-⁠ORF TLMGE 007 2014  Entinen 92 80 1267 006⁠-⁠5 D⁠-⁠GETUK. 29014 92 10 2102 207⁠-⁠1 FIN⁠-⁠ORF TLMGE 008 2014  Entinen 92 80 1267 007⁠-⁠3 D⁠-⁠GETUK. 29015 92 10 2102 208⁠-⁠9 FIN⁠-⁠ORF TLMGE 009 2014  Entinen 92 80 1267 008⁠-⁠1 D⁠-⁠GETUK. 29016 92 10 2102 209⁠-⁠7 FIN⁠-⁠ORF TLMGE 010 2014  Entinen 92 80 1267 009⁠-⁠9 D⁠-⁠GETUK.

Lähteet

 Aiheesta muualla 

Luokka:Suomalaiset dieselveturit